Se definiba como d'ezquierdas, republicano y independentista. Fació parti d'o primer Gubierno basco formau en a Guerra Civil Espanyola y fue proscrito mientres a dictadura franquista, desarrollando poca actividat en a clandestinidat y l'exilio. Legalizau atra vegada mientres a Transición, fació parti d'a coalición Herri Batasuna entre 1978 y 2001. En 2008, o Tribunal Supremo suspendió as suyas actividatz por estimar-lo succesor de Batasuna (formación a la vegada ilegalizada por a suya relación con a banda terrorista ETA), y en zaguerías tornó a declar-lo ilegal, ordenando a suya disolución.